[{"text_idx": "#000002", "text": "Viktoria Tsernobrivaja alustas ACE Logisticsis veokorraldaja ja mu\u0308u\u0308gito\u0308o\u0308tajana ning hetkel on osa- ja ta\u0308iskoormate osakonna tiimijuht. Ta\u0308navu ta\u0308histas ta 10.aastat ACE Logisticsis, midapuhku tegime temaga intervjuu ja saime nii mo\u0303ndagi huvitavat teada."}, {"text_idx": "#000005", "text": "Siis oli u\u0308likooli minemise aeg. Olin alati mo\u0303elnud, et tahan TTU\u0308-s a\u0308rikorraldust o\u0303ppida, aga juhuslikult, TTK-st mo\u0308o\u0308da ko\u0303ndides, ma\u0308rkasin, et seal on ka vastuvo\u0303tt ja astusin sisse, kus torkas mulle silma ka eriala \u201eLogistika\u201c. Logistikast ma teadsin nii palju, et u\u0308hes tu\u0308drukuteajakirjas kunagi kirjutati, et logistika on tuleviku eriala ja sellega saab ha\u0308sti teenida \ud83d\ude0a Ehk et kandideerisin mitmesse kohta ja otsustasin ikkagi, et valin logistika, sest see tundus mulle ko\u0303ige huvitavam. Naljakas siiski, et u\u0308likooli lo\u0303petades tuli just kriis ja siis ei olnud juttugi, et sellel alal saab palju teenida, pigem olid suured koondamised ja oli u\u0308ldse tore, kui to\u0308o\u0308le sai. Siis mo\u0303tlesin, et ei tasu neid tu\u0308drukute ajakirju usaldada \ud83d\ude0a aga kui to\u0303siselt ra\u0308a\u0308kida, siis tegelikult ma ei kahetse. U\u0308ksko\u0303ik, mis ka majandusega ei juhtu, mingeid asju peavad inimesed ikkagi tarbima ja logistika tegelikult ei kao kuhugile ja on vajalik."}, {"text_idx": "#000007", "text": "Enne ACE\u2019i to\u0308o\u0308tasin ma kolmes kohas. Esimeses oli va\u0308ga hea kollektiiv, aga ettevo\u0303ttel oli probleeme arvete maksmisega ja seeto\u0303ttu oli va\u0308ga raske sellises keskkonnas to\u0308o\u0308d teha, kui sa ekspedeerid, aga keegi sind ei usalda, misto\u0303ttu ma ka lahkuda otsustasin. Siiski andis see koht mulle va\u0308ga hea u\u0308levaate logistikast ja kolleegid o\u0303petasid mulle va\u0308ga palju ning ka keerulised olukorrad o\u0303petavad sind inimesena rohkem. Edasi la\u0308ksin u\u0308hte va\u0308iksesse firmasse, kus oli puhas ekspedeerimine, kus sulle anti telefon ja arvuti ja see oligi ko\u0303ik. Sealt edasi liikusin ma oma onu firmasse, kus tuli kliendibaas nullist ise u\u0308les ehitada, aga aja jooksul see to\u0308o\u0308 ammendas ennast a\u0308ra. Siis leidsingi kuulutuse, mille to\u0308o\u0308 kirjeldus mulle po\u0303nev tundus. Saatsin oma CV ja motivatsioonikirja a\u0308ra ning kirjutasin iga nende kuulutuses olnud kriteeriumi taha, miks just mina neile sobin \ud83d\ude0a"}, {"text_idx": "#000008", "text": "Mind vo\u0303eti to\u0308o\u0308le esialgu poole kohaga veokorraldajaks ja poole kohaga mu\u0308u\u0308gi peale, sest ettevo\u0303ttes ei olnud tol hetkel rohkem kedagi, kes vene keeles ko\u0303neleva klientuuriga tegeleks. Ko\u0303igile u\u0308llatuseks, sain ma mo\u0303lema poolega va\u0308ga ha\u0308sti hakkama ja kasvatasin tublisti oma kliendiportfelli. Seeto\u0303ttu pakuti mulle ka ta\u0308iskohaga mu\u0308u\u0308giinimese kohta, millega ma no\u0303ustusin. Peale mo\u0303ne aasta mu\u0308u\u0308gito\u0308o\u0308 tegemist, ra\u0308a\u0308giti mulle vo\u0303imalusest ringiautosid planeerida. Kuna see tundus po\u0303nev va\u0308ljakutse, siis ma no\u0303ustusin. Samas oli see va\u0308ga raske aeg, sest kelleltki polnud abi ku\u0308sida, kuna keegi ei olnud seda varem teinud."}, {"text_idx": "#000010", "text": "Vo\u0303imalus areneda koos ettevo\u0303ttega ja isiksusena, minu kolleegid ning kindlasti ka ettevo\u0303tte tegevjuht Katrin Tiidrus. Kui poleks olnud teda, oleksin ma nii mo\u0303nelgi korral otsustanud a\u0308ra minna. Aga tema suutis alati leida o\u0303iged so\u0303nad ja ma ka\u0308isin tema juures nagu psu\u0308hholoogi juures \ud83d\ude0a"}, {"text_idx": "#000012", "text": "Kunagi ma oleksin vo\u0303ibolla o\u0308elnud, et minu tugev iseloom, aga praegu ma u\u0308tleks, et julgus tunnistada, et mo\u0303nedes ku\u0308simustes ma olen ikkagi no\u0303rk. Nii tunnistada kui to\u0308o\u0308tada selle kallal, mis on ta\u0308htsam kui ainult tugev iseloom. Seeto\u0303ttu ongi minu suureks hobiks psu\u0308hholoogia, et esiteks iseennast paremini mo\u0303ista, kuidas ma mingis situatsioonis ka\u0308itun ja veelgi huvitavam \u2013 miks ma nii ka\u0308itun. Samuti tahaks ka u\u0308mbritsevaid inimesi paremini mo\u0303ista. Lisaks, on need teadmised nii to\u0308o\u0308s klientidega kui meeskonnaga ha\u0308davajalikud, ra\u0308a\u0308kimata eraleust."}, {"text_idx": "#000014", "text": "Kui ra\u0308a\u0308gime ettevo\u0303ttesiseselt, siis kindlasti Katrin Tiidrus. Mulle va\u0308ga meeldivad inimesed, kellel on oma arvamus, samas nad austavad teiste inimeste arvamust ning suudavad teravatel momentidel diplomaatiliseks ja\u0308a\u0308da. Ta on va\u0308ga meeldiv ja empaatiline inimene, suurema elu- ja logistilise kogemusega. Samuti ma\u0308letan ha\u0308sti, et alguses kui ma veel ko\u0303ike ei osanud ja la\u0308ksin temalt no\u0303u ku\u0308sima, siis ta otseselt ei andnud mulle no\u0303u, vaid jutustas mulle ko\u0303ik aspektid, to\u0303i ka na\u0308iteid sarnaste situatsioonide kohta ja ku\u0308sis vastu, et mis ma ise arvan ehk et ta lasi mul ikkagi endal otsustada. Seega, vahel kui ma tahtsin u\u0308hte asja teada saada, siis kokkuvo\u0303tteks sain nt viis asja teada, ta\u0308nu millele nii minu teadmised kui enesekindlus kasvasid kiiresti."}, {"text_idx": "#000016", "text": "Ma lo\u0303in nullist dispo osakonna (nii kutsume me majasiseselt osa- ja ta\u0308iskoormate osakonda): to\u0308o\u0308kultuuri, kuidas suheldakse jms \u2013 ko\u0303ik on minu poolt va\u0308lja to\u0308o\u0308tatud ja mul on hea meel, et see ei ja\u0308a\u0308nud lihtsalt projektiks, vaid kasvas va\u0308lja osakonnaks. Ma na\u0308en, kuidas inimesed vo\u0303rreldes algusajaga on edasi arenenud ning neist on saanud tugevad spetsialistid. Projekti algus oli 2016.aasta alguses, 2018 tekkis so\u0303na dispo ja 2019 kevadel tulid to\u0308o\u0308le Merilin ja Veiko ning su\u0308gisel Tatjana. Enne olid vaid mina, mu assistent ja Madis, kes ekspedeeris kogu riiki."}]